钦定古今图书集成/历象汇编/庶征典/第072卷 > 《遵生八笺》 > 《论妖人冷清等事第二章》宋·包拯
## 钦定古今图书集成/历象汇编/庶征典/第072卷 > 《遵生八笺》 > 《论妖人冷清等事第二章》宋·包拯

臣近以开封府勘到冷清、高继安等，乞早行显戮，免
惑中外。况狂伪之状，灼然明白，决无可疑，天地所不
容，人神所共弃，岂宜引用常法，迁延不断！此而可恕，
孰不可恕！兼风霾暴作，日色无光，上下蒙蔽之象，故
天示此变，所以警悟人君如是之至也。伏愿陛下察
变异之来，顾宗社之重，特出宸断，速令诛夷，免奸邪
衅类，别起衅端，寖成大患。